Държавен вестник, бр. 37, 2010 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  37
3. популяризира, организира и провежда ме­
роприятия за набиране на финансови средства 
за осъществяване на своята дейност;
4. създава и поддържа регистри на:
а) лицата, които са получили организационно 
и финансово подпомагане от фонда за дейности 
по т. 1, резултатите от тях и отпуснатите суми;
б) лечебните заведения, в които са осъ­
ществени или могат да бъдат осъществени 
дейности по т. 1;
в) медицински специалисти по т. 2;
г) дарители.
(2) Фондът не осъществява подпомагане по 
ал. 1, т. 1 и 2 в случаите, в които за пациен­
та са приложими финансовите механизми за 
заплащане на съответните здравни дейности, 
услуги и стоки, осигурени чрез:
1. обхвата на задължителното здравно оси­
гуряване; или 
2. правилата за координация на системите 
за социална сигурност по смисъла на § 1, т. 22 
от допълнителната разпоредба на Закона за 
здравното осигуряване, като в тези случаи се 
прилага Наредба № 14 от 2007 г. за реда за 
издаване на документи, необходими за упраж­
няване на здравноосигурителни права съгласно 
правилата за координация на системите за 
социална сигурност (ДВ, бр. 36 от 2007 г.); или
3. републиканския и общинските бюджети.
(3) В случаите по ал. 1, т. 1, буква „а“ при 
необходимост осигуряваното от фонда финансо­
во подпомагане може да включи и транспорта в 
двете посоки и престоя на детето и един негов 
придружител в чужбина.
Чл. 4. Фондът не финансира експеримен­
тални методи на лечение, както и дейности 
по чл. 3, ал. 1, т. 1 и 2 и ал. 3, които вече са 
осъществени или се осъществяват по отноше­
ние на пациента, преди да е подадена молба 
до фонда. 
Чл. 5. (1) Приходите на фонда се формират от:
1. субсидия от държавния бюджет чрез бю­
джета на Министерството на здравеопазването;
2. дарения и помощи;
3. други приходи, предвидени в нормати­
вен акт.
(2) Средствата по ал. 1 се разходват за:
1. осъществяване на дейностите по чл. 3, 
ал. 1, т. 1 и 2 и ал. 3;
2. издръжка на фонда.
(3) В случаите по чл. 3, ал. 1, т. 2 фондът 
финансира разходите, свързани с транспорт, 
нощувки, хонорар на чуждестранните медицин­
ски специалисти, и представителните разходи.
(4) Финансирането на дейностите по чл. 3, 
ал. 1, т. 1 и 2 и ал. 3 се извършва до размера 
на средствата по бюджета на фонда за съот­
ветната година. 
(5) Размерът на разходите по ал. 2, т. 2 за 
съответната година се определя в бюджета на 
фонда.
Г л а в а  в т о р а
УПРАВЛЕНИЕ 
Чл. 6. Фондът се управлява и представлява 
от директор, който се назначава по трудово 
правоотношение от министъра на здравео­
пазването.
Чл. 7. (1) Директорът на фонда:
1. организира, ръководи, контролира и от­
говаря за цялостната дейност на фонда;
2. представлява фонда пред всички дър­
жавни и общински органи, пред учреждения, 
организации, физически и юридически лица в 
страната и чужбина;
3. издава заповеди за организационно и 
финансово подпомагане по чл. 3, ал. 1, т. 1 и 
за организиране и финансиране на участие по 
чл. 3, ал. 1, т. 2 или прави мотивирани откази;
4. контролира финансовата дейност и носи 
отговорност за законосъобразното и целесъо­
бразното разходване на финансовите средства 
на фонда;
5. инициира разплащане в СЕБРА (Система 
за електронни бюджетни разплащания);
6. сключва, изменя и прекратява договори 
с одобрените заявители;
7. утвърждава правила за водене и поддър­
жане на регистрите на фонда; 
8. осигурява защита и носи отговорност за 
съхранението на личните данни и здравната 
информация;
9. организира, свиква и води заседанията 
на Обществения съвет;
10. изпълнява функциите на работодател 
на работещите в администрацията на фонда, 
утвърждава длъжностното щатно разписание 
на фонда и длъжностните характеристики на 
служителите; 
11. сключва граждански договори с външ­
ните експерти;
12. предлага на министъра на здравеопаз­
ването размера на разходите за издръжка на 
фонда по чл. 5, ал. 5;
13. изготвя тримесечни отчети за дейността 
на фонда, които представя на министъра на 
здравеопазването и на Обществения съвет в 
10-дневен срок от приключване на съответния 
период, както и годишен отчет за дейността 
на фонда, който представя в срок до 31 март 
на следващата година;
14. организира провеждането на информа­
ционната политика на фонда, като осигурява 
публичност и прозрачност на неговата дейност 
и публикува на официалната електронна стра­
ница на фонда отчетите по т. 12;
15. осъществява и други дейности, свързани 
с управлението и функционирането на фонда.
(2) Директорът може да инициира чрез 
включване в дневния ред за заседание на 
Обществения съвет обсъждане и вземане на 
решения по различни въпроси от компетент­
ността на съвета.